paragraph_text: Pretpojačalo služi reprodukciji signala čujnog, tonfrekvencijskog područja. Ima zadaću da vrlo slabe naponske električne signale mikrofona, magnetske zvučnice gramofona ili tonske glave magnetofona uz što niži šum pojača na razinu dostatnu za daljnje pojačanje u pretpojačalu, s tonskim korektorima ili niskofrekventnom pojačalu snage koje treba pobuditi zvučnik na reprodukciju. Premda su se pretpojačala do prije nekih dvadesetak godina izvodila pretežno u diskretnoj izvedbi s bipolarnim silicijskim tranzistima, analogna pretpojačala se danas izvode u integriranoj izvedbi s operacijskim pojačalima.